གང་ལྟར་ཀླུ་སྒྲུབ་དགོངས་རྒྱན་གྱི་ལྟ་བ་འདི་གཞི་རྩའི་ཆ་ནས་བོད་སྔ་རབས་པའི་ལྟ་གྲུབ་དང་མཐུན་ཤོས་ཆེ་ཡང་།དགག་གཞི་དང་དགག་བྱ་ཁྱད་མ་ཕྱེད་པར་ཡོད་ཚད་དོན་དམ་དཔྱོད་བྱེད་ཀྱིས་བཀག་པར་འདོད་པའི་ཆ་ནས་རྗེ་ཙོང་ཁ་པ་རྗེས་འབྲང་དང་བཅས་པའི་ལྟ་གྲུབ་དང་གཏན་ནས་མ་མཐུན་པ་རེད།དོན་དམ་དང་ཀུན་རྫོབ་ཀྱི་ཁྱད་པར་མ་ཕྱེད་པར་སྤྱི་སྟངས་ནས་ཁ་ལ་ཟ་རྒྱུ་དང་རྒྱབ་ལ་གོན་རྒྱུ།འགྲོ་ས་དང་བསྡད་ས་ཐམས་ཅད་ཚད་མས་མ་གྲུབ་ཅིང་དེ་དག་ཡོད་སྙམ་པ་འཁྲུལ་སྣང་ཁོ་ནར་འདོད་པའི་ཆ་ནས་སྔ་རབས་པའི་ལྟ་གྲུབ་ཕལ་མོ་ཆེ་དང་མ་མཐུན་པར་གྱུར་པ་རེད།དེས་ན་གསར་མིན་རྙིང་མིན་དུ་གྱུར་འདུག་ཅེས་དགེ་བཤེས་ཤེས་རབ་སོགས་ཀྱིས་གསུངས་དོན་ཡང་འདི་རེད།